62018TJ0478_INF
Rozsudok Všeobecného súdu (prvá komora) z 13. januára 2021 –Bezouaoui a HB Consultant/Komisia
(vec T‑478/18)
„Štátna pomoc – Školenie na bezpečné vedenie stavebných strojov – Náhrada nákladov na školenia spoločnými organizáciami schválenými štátom (OPCA) vo Francúzsku – Rozhodnutie, ktorým sa konštatuje neexistencia štátnej pomoci – Pojem štátna pomoc – Pripísateľnosť štátu – Verejná kontrola prostriedkov“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie, ktorým sa konštatuje neexistencia štátnej pomoci – Žaloba podaná konkurenčným podnikom, ktorou sa spochybňuje dôvodnosť rozhodnutia – Podnik, ktorý preukázal podstatný zásah do jeho postavenia na trhu – Prípustnosť
(článok 108 ods. 2 a 3, článok 263 štvrtý odsek ZFEU)
(pozri body 57 – 72)
2.
Súdne konanie – Uvedenie nových dôvodov počas súdneho konania – Podmienky – Dôvod založený na okolnostiach, ktoré vyšli najavo v priebehu konania – Neexistencia – Rozšírenie existujúceho dôvodu – Neexistencia rozšírenia – Neprípustnosť
(rokovací poriadok Všeobecného súdu, článok 84 ods. 1)
(pozri bod 66)
3.
Súdne konanie – Lehota na predloženie dôkazov – Článok 85 ods. 3 Rokovacieho poriadku Všeobecného súdu – Predloženie dôkazov pred skončením ústnej časti konania – Prípustnosť – Podmienky – Omeškanie – Odôvodnenie
(Rokovací poriadok Všeobecného súdu, článok 85 ods. 3)
(pozri body 78 – 81)
4.
Pomoc poskytovaná štátmi – Pojem – Poskytnutie výhody zo štátnych zdrojov, ktoré je pripísateľné štátu – Náhrada nákladov na niektoré školenia spoločnými organizáciami schválenými štátom – Neexistencia právomoci štátu zasiahnuť do rozhodnutí o náhrade nákladov uvedeným organizáciám – Neexistencia kontroly ex post zo strany štátu – Vylúčenie
(článok 107 ods. 1 ZFEÚ)
(pozri body 86 – 120, 128 – 143, 148 – 154)
Predmet
Návrh podľa článku 263 ZFEÚ na čiastočné zrušenie rozhodnutia Komisie C(2018) 2075 final z 10. apríla 2018, týkajúceho sa údajnej štátnej pomoci SA.46897 (2018/NN) poskytnutej Francúzskou republikou s cieľom financovať školenia vedúce k získaniu osvedčenia spôsobilosti na bezpečné vedenie stavebných strojov (CACES)
Výrok
1.
Žaloba sa zamieta.
2.
HB Consultant a Hacène Bezouaoui sú povinní nahradiť trovy konania.